Howard Florey
Howard Florey, 1898-1968, britisk læge, professor i patoanatomi i Oxford 1935-62. Sammen med Ernst B. Chain påviste han, at det bakteriedræbende enzym lysozym, der findes i tårevæsken, også findes i de hvide blodlegemer (leukocytter). I 1939 undersøgte de andre bakteriedræbende stoffer, bl.a. penicillin, som Alexander Fleming havde opdaget i 1928. Florey og Chain renfremstillede stoffet og påviste dets virkning ved infektioner. Sammen med Fleming modtog de nobelprisen i medicin i 1945.